המוכר את הספינה מכר את התורן <i>(פי' עץ גבוה שתולין עליו הנס והנס וילון התלוי בתורן נגד הרוח)</i> ואת הנס ואת העוגנין <i>(פירוש ברזל כעין מזלג המעגן ומעכב הספינה)</i> ואת כל המשוטין המנהיגים אותה <i>(ובכלל זה החבלים שמושכין בהן הספינות לנמל) (המגיד פכ"ז דמכירה)</i> ואת הכבש <i>(פי' גשר)</i> והאסכלא שעולים בה לספינה ויורדים עליה ואת בית המים שבתוכה אבל לא מכר את הספינה הקטנה בין שהיא עשויה לילך בה ליבשה בין שהיא עשויה לצוד בה דגים ולא את העבדים המשמשין בה ולא את המרצופים ולא את הסחורה שבתוכה ובזמן שא"ל היא וכל מה שבתוכה אני מוכר הרי כולם מכורים: